**Ανάγνωση**

Παιδιά, πολύ σημαντικό κομμάτι του μαθήματος της Γλώσσας είναι και η ανάγνωση, ειδικά για εσάς που είστε ακόμη στη β΄ τάξη.

Τι θέλω από εσάς: Κάθε μέρα θα επιλέγετε εσείς ένα βιβλίο λογοτεχνικό, ένα περιοδικό, μια εφημερίδα ή ό,τι θέλετε και θα διαβάζετε φωναχτά μία παράγραφο στους γονείς σας . Είναι σημαντικό να σας ακούει κάποιος μεγαλύτερος ώστε να σας βοηθά σε κάποια δύσκολη λέξη ή να σας διορθώνει αν κάτι διαβαστεί λάθος.

**Αντιγραφή - Ορθογραφία**

Σχετικά με την ορθογραφία, επιλέξτε από κάποιο κείμενο του βιβλίου της Γλώσσας μία-δύο προτάσεις και κάντε τις μία φορά αντιγραφή. Δε χρειάζεται να τις γράψετε από έξω όπως κάναμε στο σχολείο την ορθογραφία.

**Γραπτός λόγος**

Είχατε αγοράσει τετράδια για να γράφουμε κειμενάκια αλλά δεν προλάβαμε να ξεκινήσουμε. Για εξάσκηση ξεκινήστε γράφοντας προτάσεις με λέξεις που θα διαλέξετε εσείς ή που θα σας πουν οι γονείς σας.

Για παράδειγμα: παγωτό, απόγευμα, κλείνω. Γράφω μία πρόταση με κάθε λέξη. Μπορώ να συνδυάσω τις προτάσεις μου και να γράψω μια παραγραφούλα.

Βάλτε τη φαντασία σας να δουλέψει και διαβάστε κάποιο βιβλίο ανάμεσα στο παιχνίδι, λίγο πριν κοιμηθείτε. Τα βιβλία μας δίνουν γνώσεις και ιδέες για τα κείμενά μας.